[pic] | KOMISIJA EVROPSKIH SKUPNOSTI |

Bruselj, 29.7.2009

COM(2009) 420 konč.

2007/0247 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah, ki jih je predlagal Evropski parlament glede skupnega stališča Sveta o predlogu Direktive Evropskega parlamenta in Sveta o spremembah direktiv 2002/21/ES o skupnem regulativnem okviru za elektronska komunikacijska omrežja in storitve, 2002/19/ES o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju in 2002/20/ES o odobritvi elektronskih komunikacijskih omrežij in storitev

O SPREMEMBAH PREDLOGA KOMISIJE v skladu s členom 250(2) Pogodbe ES

2007/0247 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah, ki jih je predlagal Evropski parlament glede skupnega stališča Sveta o predlogu Direktive Evropskega parlamenta in Sveta o spremembah direktiv 2002/21/ES o skupnem regulativnem okviru za elektronska komunikacijska omrežja in storitve, 2002/19/ES o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju in 2002/20/ES o odobritvi elektronskih komunikacijskih omrežij in storitev

1. OZADJE

Postopek

Komisija je 13. novembra 2007 sprejela predlog Direktive COM(2007) 697 − 2007/0247 (COD) (direktiva o boljši pripravi zakonodaje) ter ga 16. novembra 2007 predložila Evropskemu parlamentu in Svetu v sprejetje po postopku soodločanja v skladu s členom 251 Pogodbe ES.

Ekonomsko-socialni odbor je predložil mnenje 29. maja 2008. Odbor regij je sprejel mnenje 19. junija 2008.

Komisija je 6. novembra 2008 v skladu s členom 250 Pogodbe ES sprejela spremenjeni predlog[1], pri katerem je delno ali v celoti upoštevala spremembe, ki jih je izglasoval Evropski parlament na prvi obravnavi 24. septembra 2008.

Svet je v skladu s členom 251 Pogodbe ES 16. februarja 2009 sprejel skupno stališče o predlogu Komisije[2].

Komisija je 17. februarja 2009 sprejela sporočilo o skupnem stališču Sveta[3].

Evropski parlament je sprejel stališče na drugi obravnavi 6. maja 2009.

2. CILJ PREDLOGA KOMISIJE

Cilj predloga Komisije je prilagoditi regulativni okvir za e-komunikacije glede na okvirno direktivo[4], direktivo o odobritvi[5] in direktivo o dostopu[6], povečati njihovo učinkovitost, zmanjšati upravne vire, potrebne za izvajanje gospodarske ureditve, ter zagotoviti enostavnejši in učinkovitejši dostop do radijskih frekvenc.

3. PRIPOMBE KOMISIJE

3.1. Splošno

Evropski parlament je na plenarnem zasedanju 6. maja 2009 sprejel določeno število sprememb skupnega stališča Sveta, o katerih se je pogajal s Svetom, da bi zagotovil njihovo sprejetje na drugi obravnavi. Te spremembe se nanašajo v glavnem na naslednje:

- v zvezi s spektrom: na uvedbo večje prožnosti z nevtralnostjo storitev in tehnološko nevtralnostjo, vendar z nekaterimi izjemami; možnost uvedbe izključnih storitev v določenih primerih; sprejetje večletnih programov na področju politike radijskega spektra s strani Evropskega parlamenta in Sveta na predlog Komisije, ki ji pomaga Skupina za politiko radijskega spektra; pristojnost za uskladitev frekvenčnih pasov, s katerimi naj bi se trgovalo; in oprostitev od zahteve za uvedbo novega postopka za dodelitev pravic ob pregledu omejenih veljavnih pravic,

- večjo neodvisnost nacionalnih regulativnih organov, pristojnih za ex ante urejanje trga in reševanje sporov,

- nadaljnjo pojasnitev zahtev za pritožbe na odločitve nacionalnih regulativnih organov,

- pristojnost Komisije, da v tesnem sodelovanju z BEREC sprejme priporočila o umiku in/ali spremembi osnutkov ukrepov, ki jih sporočijo nacionalni regulativni organi v zvezi z naloženimi, spremenjenimi in umaknjenimi ex ante obveznostmi za operaterje,

- zagotovitev, da nacionalni regulativni organi sprejmejo ukrepe v interesu državljanov, pri čemer spoštujejo temeljne pravice in svoboščine končnih uporabnikov,

- pristojnost Komisije, da sprejme nadaljnje usklajevalne ukrepe v obliki priporočil ali zavezujočih odločitev, če pri izvajanju ukrepov obstajajo razlike,

- večjo pristojnost nacionalnih organov, da naložijo obveznosti za souporabo naprav in zemljišč, ki se nanaša na elektronska komunikacijska omrežja,

- pojasnitev načel in ciljev, ki jih morajo spoštovati nacionalni regulativni organi, zlasti v zvezi z ohranjanjem pobud za naložbe v novo omrežno infrastrukturo, pri čemer je treba ohraniti konkurenco,

- posodobitev in modernizacijo določb z namenom izboljšati tehnološko nevtralnost pravnega okvira,

- nove določbe o pogojih in postopku za naložitev funkcijske ločitve s strani nacionalnega regulativnega organa.

Komisija sprejme spremembe Evropskega parlamenta, ker so v skladu s splošnim namenom in splošnimi značilnostmi predloga.

Komisija je sprejela spremenjeni predlog spremembe 138 po prvi obravnavi Evropskega parlamenta, vendar je nato pozdravila kompromis Evropskega parlamenta in Sveta kot uravnoteženo rešitev. Zato bi Komisija lahko spremembo sprejela, vendar bo storila vse, da bi oba zakonodajalca o tej zadevi dosegla kompromis.

3.2. Spremenjeni predlog

V skladu s členom 250(2) Pogodbe ES Komisija spremeni svoj predlog glede na spremembe, ki jih je izglasoval Evropski parlament na plenarnem zasedanju 6. maja 2009.

[1] COM(2008) 724 konč.

[2] UL C 103E, 5.5.2009, str. 1.

[3] COM(2009) 78 konč.

[4] Direktiva Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (UL L 108, 24.4.2002).

[5] Direktiva 2002/20/ES Evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (UL L 108, 24.4.2002).

[6] Direktiva 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (UL L 108, 24.4.2002).